**ความหมายของการทุจริต สินบน และผลประโยชน์ทับซ้อน**

**1. การทุจริต**

ทุจริตในภาครัฐ หมายความว่า ทุจริตต่อหน้าที่หรือประพฤติมิชอบในภาครัฐ

ทุจริตต่อหน้าที่ หมายความว่า ปฏิบัติหรือละเว้นการปฏิบัติอย่างใดในตำแหน่งหรือหน้าที่ หรือปฏิบัติหรือละเว้นการปฏิบัติอย่างใดในพฤติการณ์ที่อาจทำให้ผู้อื่นเชื่อว่ามีตำแหน่งหรือหน้าที่เท่านั้น หรือใช้อำนาจ ในตำแหน่งหรือหน้าที่ ทั้งนี้ เพื่อแสวงหาประโยชน์ที่มิควรได้โดยชอบ สำหรับตนเองหรือผู้อื่นหรือกระทำอันเป็นความผิดต่อตำแหน่งหน้าที่ในยุติธรรมตามประมวลกฎหมายอาญาหรือตามกฎหมายอื่น

ประพฤติมิชอบ หมายความว่า การใช้อำนาจในตำแหน่งหรือหน้าที่อันเป็นการฝ่าฝืนกฎหมาย ระเบียบคำสั่ง หรือมติคณะรัฐมนตรีทุ่งหมายจะควบคุมดูแลการรับการเก็บรักษา หรือการใช้เงินหรือทรัพย์สินของแผ่นดิน

ประเภทความเสี่ยงทางทุจริตแบ่งเป็น 3 ด้าน (Function Based)

1. ความเสี่ยงการทุจริตที่เกี่ยวข้องกับการพิจารณาอนุมัติอนุญาต ตาม พ.ร.บอำนวยความสะดวกในการพิจารณาอนุญาตของทางราชการ พ.ศ.2558(เฉพาะหน่วยงานที่มีภารกิจที่ให้บริการที่ให้ประชาชนอนุมัติ หรืออนุญาตตาม พ.ร.บ การอำนวย ความสะดวกในการพิจารณาอนุญาตของทางราชการ พ.ศ. 2558)

2. ความเสี่ยงการทุจริตในความโปร่งใสในการใช้อำนาจและต่ำแหน่งหน้าที่

3. ความเสี่ยงในการทุจริตในความโปร่งใสของการใช้จ่ายในงบประมาณและการบริหารจัดการทรัพยากรภาครัฐ

**2. สินบน**

สินบน (Bribery) หมายถึง ทรัพย์สินหรือประโยชน์อื่นใดที่เสนอว่าจะให้ สัญญาว่าจะให้ มอบให้   
การยอมรับ การให้ หรือการร้องขอสิ่งใดสิ่งหนึ่ง อันส่งผลต่อการตัดสินอย่างใดอย่างหนึ่งในลักษณะจูงใจให้กระทำการหรือไม่กระทำการที่ขัดต่อหน้าที่ความรับผิดชอบ

ทรัพย์สิน หมายถึง ทรัพย์และวัตถุไม่มีรูปร่างซึ่งอาจถือเอาได้ เช่น เงิน ที่ดิน รถ เป็นต้น

ประโยชน์อื่นใด เช่น การสร้างบ้านหรือตกแต่งบ้านโดยไม่มีคิดราคา หรือคิดราคาต่ำ

**3. ผลประโยชน์ทับซ้อน**

คำว่า Conflict of interest มีผู้ให้คำแปลเป็นภาษาไทยไว้หลากหลาย เช่น การขัดกันแห่งผลประโยชน์ส่วนบุคคลและผลประโยชน์ส่วนรวม” หรือ “การขัดกันระหว่างประโยชน์ส่วนบุคคลและ ประโยชน์ส่วนรวม” หรือ “การขัดกันระหว่างผลประโยชน์สาธารณะและผลประโยชน์ส่วนบุคคล” หรือ “ประโยชน์ทับซ้อน” หรือ ประโยชน์ทับซ้อน” หรือ “ประโยชน์ขัดกัน” หรือบางท่านแปลว่า “ผลประโยชน์ขัดแย้ง” หรือ “ความขัดแย้งทางผลประโยชน์”

คู่มือการปฏิบัติสำหรับเจ้าหน้าที่ของรัฐเพื่อมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวม ตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต ได้ให้ความหมายไว้ดังนี้

ประโยชน์ส่วนบุคคล (Private interests) คือ การที่บุคคลทั่วไปในสถานะส่วนเอกชนหรือเจ้าหน้าที่ของรัฐในสถานะเอกชนได้ทำกิจกรรมหรือกระทำการต่าง ๆ เพื่อประโยชน์ส่วนตน ครอบครัว เครือญาติ พวกพ้องหรือของกลุ่มในสังคมที่มีความสัมพันธ์กันในรูปแบบต่าง ๆ เช่น การประกอบอาชีพ การทำธุรกิจ การค้า การลงทุนเพื่อหาประโยชน์ในทางการเงินหรือในทางธุรกิจ เป็นต้น

ประโยชน์ส่วนรวมหรือประโยชน์สาธารณะ (Public interests) คือ การที่บุคคลใดๆ ในสถานะที่เป็นเจ้าหน้าที่ของรัฐ (ผู้ดำรงตำแหน่งทางการเมือง ข้าราชการ พนักงานรัฐวิสาหกิจ หรือเจ้าหน้าที่ของรัฐในหน่วยงานของรัฐ) ได้กระทำการใดๆ ตามหน้าที่หรือได้ปฏิบัติหน้าที่อันเป็นการดำเนินการในอีกส่วนหนึ่งที่แยกออกมาจากการดำเนินการตามหน้าที่ในสถานะของเอกชน การกระทำการใด ๆ ตามหน้าที่ของเจ้าหน้าที่ของรัฐจึงมีวัตถุประสงค์หรือมีเป้าหมายเพื่อประโยชน์ส่วนรวม หรือการรักษาประโยชน์ส่วนรวม ที่เป็นเป็นประโยชน์ของรัฐการทำหน้าที่ของเจ้าหน้าที่ของรัฐจึงมีความเกี่ยวเนื่องเชื่อมโยงกับอำนาจหน้าที่ตามกฎหมายและจะมีรูปแบบของความสัมพันธ์หรือมีการกระทำในลักษณะต่าง ๆ กันที่เหมือนหรือคล้ายกับการกระทำของบุคคลในสถานะเอกชนเพียงแต่การกระทำในสถานะที่เป็นเจ้าหน้าที่ของรัฐกับการในสถานะเอกชน จะมีความแตกต่างกันที่วัตถุประสงค์เป้าหมายหรือประโยชน์สุดท้ายที่แตกต่างกัน

การขัดกันระหว่างประโยชน์ส่วนบุคคลและประโยชน์ส่วนรวมหรือผลประโยชน์ทับซ้อน (Conflict of Interest) คือ การที่เจ้าหน้าที่ของรัฐกระทำการใดๆ หรือดำเนินการในกิจการสาธารณะที่เป็นการดำเนินการตาม อำนาจหน้าที่หรือความรับผิดชอบในกิจการของรัฐหรือองค์กรของรัฐ เพื่อประโยชน์ของรัฐหรือเพื่อประโยชน์ของส่วนรวม แต่เจ้าหน้าที่ของรัฐได้มีผลประโยชน์ส่วนตนเข้าไปแอบแฝง หรือเป็นผู้ที่มีส่วนได้ส่วนเสียในรูปแบบต่างๆหรือนำประโยชน์ส่วนตนหรือความสัมพันธ์ส่วนตนเข้ามามีอิทธิพลหรือเกี่ยวข้องในการใช้อำนาจหน้าที่ดุยลพินิจในการพิจารณาตัดสินใจในการกระทำใดๆ หรือดำเนินการดังกล่าวนั้น เพื่อแสวงหาประโยชน์ในทางการเงินหรือประโยชน์อื่น ๆ สำหรับตนเองหรือบุคคลใดบุคคลหนึ่ง

รูปแบบของการขัดกันระหว่างประโยชน์ส่วนบุคคลและประโยชน์ส่วนรวม

การขัดกันระหว่างประโยชน์ส่วนบุคคลและประโยชน์ส่วนรวม มีได้หลายรูปแบบไม่จำกัดอยู่ในรูปแบบตัวเงิน หรือทรัพย์สินเท่านั้น แต่รวมถึงผลประโยชน์อื่น ๆ ที่ไม่ได้อยู่ในรูปแบบของตัวเงินหรือทรัพย์สินด้วย จำแนกรูปแบบของการขัดกันระหว่างประโยชน์ส่วนบุคคลและประโยชน์ส่วนรวม ออกเป็น 7 รูปแบบ คือ

1. การรับผลประโยชน์ต่าง ๆ (Accepting benefits) หรือ สินบน ซึ่งผลประโยชน์ต่างๆ ไม่ว่าจะเป็นทรัพย์สิน ของขวัญ การลดราคา การรับความบันเทิง การรับบริการ การรับการฝึกอบรม หรือสิ่งอื่นใดในลักษณะเดียวกันนี้ และผลจาการรับผลประโยชน์ต่างๆ นั้น ได้ส่งผลให้การตัดสินใจของเจ้าหน้าที่ของรัฐในการดำเนินการตามอำนาจหน้าที่

2. การทำธุรกิจกับตัวเอง (Self-dealing) หรือเป็นคู่สัญญา ( Contracts) เป็นการที่เจ้าหน้าที่ของรัฐโดยเฉพาะผู้ที่มีอำนาจในการตัดสินใจ เข้าไปมีส่วนได้ส่วนเสียในสัญญาที่ทำกับหน่วยงานที่ตนสังกัด โดยอาจจะเป็นเจ้าของบริษัททำสัญญาเอง หรือเป็นของเครือญาติ สถานการณ์เช่นนี้เกิดบทบาทที่ขัดแย้ง หรือเรียกได้ว่าเป็นทั้งผู้ซื้อและผู้ขายในเวลาเดียวกัน

3. การทำงานหลังจากออกจากตำแหน่งหน้าที่สาธารณะหรือหลังเกษียณ (Post-employment) เป็นการที่เจ้าหน้าที่ของรัฐลาออกจากหน่วยงานของรัฐ และไปทำงานในบริษัทเอกชนที่ดำเนินธุรกิจประเภทเดียวกันหรือบริษัทที่มีความเกี่ยวข้องกับหน่วยงานเดิม โดยใช้อิทธิพลหรือความสัมพันธ์จากที่เคยดำรงตำแหน่งในหน่วยงานเดิมนั้น หาประโยชน์จากหน่วยงานให้กับบริษัทและตนเอง

4. การทำงานพิเศษ (Outside employment or moonlighting) ในรูปแบบนี้มีได้หลายลักษณะไม่ว่าจะเป็นการที่เจ้าหน้าที่ของรัฐได้ตั้งบริษัทดำเนินธุรกิจ ที่เป็นการแข่งขันกับหน่วยงานหรือองค์การสาธารณะที่ตนสังกัด หรือการรับจ้างพิเศษเป็นที่ปรึกษาโครงการโดยอาศัยตำแหน่งในราชการสร้างความน่าเชื่อถือว่าโครงการของผู้ว่าจ้างจะไม่มีปัญหาติดขัดในการพิจารณาจากหน่วยงานที่ปรึกษาสังกัดอยู่

5. การรู้ข้อมูลภายใน (lnside information) เป็นสถานการณ์ที่เจ้าหน้าที่ของรับ ใช้ประโยชน์จาการที่ตนเองรับรู้ข้อมูลภายในหน่วยงาน และนำข้อมูลนั้นไปหาผลประโยชน์ให้กับตนเองหรือพวกพ้อง อาจจะไปหาประโยชน์โดยการขายข้อมูลหรือเข้าเอาประโยชน์เสียเอง

6. การใช้ทรัพย์สินของราชการเพื่อประโยชน์ธุรกิจส่วนตัว (Using your employer’s property for private advantage) เป็นการที่เจ้าหน้าที่ของรัฐนำเอาทรัพย์สินของราชการซึ่งจะต้องใช้เพื่อประโยชน์ของทางราชการเท่านั้นไปใช้เพื่อประโยชน์ของตนเองหรือพวกพ้อง หรือการใช้ให้ผู้ใต้บังคับบัญชาไปทำงานส่วนตัว

7. การนำโครงการสาธารณะลงในเขตเลือกตั้งเพื่อประโยชน์ในการเมือง (Pork-barreling) เป็นการที่ ผู้ดำรงตำแหน่งทางการเมืองหรือผู้บริหารระดับสูงอนุมัติโครงการไปลงพื้นที่หรือบ้านเกิดของตนเอง หรือ การใช้งบประมาณสาธารณะเพื่อหาเสียง

8. การใช้ตำแหน่งหน้าที่แสวงหาประโยชน์แก่เครือญาติหรือพวกพ้อง (Nepotism) หรืออาจจะเรียกว่าระบบอุปถัมภ์พิเศษ เป็นการที่เจ้าหน้าที่ของรัฐ ใช้อิทธิพลหรือใช้อำนาจหน้าที่ทำให้หน่วยงานของตนเข้าทำสัญญากับบริษัทพี่น้องของตน

9. การใช้อิทธิพลเข้าไปมีผลต่อการตัดสินใจของเจ้าหน้าที่รัฐหรือหน่วยงานของรัฐอื่น (influence) เพื่อให้เกิดประโยชน์แก่ตนเองหรือพวกพ้อง โดยมีเจ้าหน้าที่ของรับใช้ตำแหน่งหน้าที่ข่มขู่ผู้ใต้บังคับบัญชาให้หยุดทำการตรวจสอบบริษัทของเครือญาติของตน

**ฝ่ายทะเบียน**

**สำนักงานเขตจอมทอง**

**1. การค้นหาและระบุความเสี่ยงต่อการรับสินบน**

|  |  |  |  |
| --- | --- | --- | --- |
| **ลำดับ** | **ชื่อกระบวนงาน/งาน/โครงการที่มีความเสี่ยง** | **เหตุการณ์หรือรูปแบบ พฤติการณ์ความเสี่ยง** | **สาเหตุสำคัญที่**  **ทำให้เกิดความเสี่ยง** |
| 1 | การจัดทำทะเบียนประวัติ และบัตรประจำตัวแรงงานต่างด้าว 4 สัญชาติ กัมพูชา ลาว เมียนมา และเวียดนาม | การลงทะเบียนและทำบัตรประจำตัวแรงงานต่างด้าวเกินจากจำนวนที่จองในแต่ละวัน | นายจ้างมีความต้องการให้แรงงานต่างด้าวได้ลงทะเบียนและทำบัตรในปริมาณที่มากกว่าจำนวนที่จองคิวได้ |

**2. การประเมินความเสี่ยงต่อการรับสินบน**

|  |  |  |
| --- | --- | --- |
| **โอกาสที่จะเกิดความเสี่ยง** | **ความถี่ที่เกิดขึ้น** | **ระดับคะแนน** |
| สูงมาก | มากกว่า 20 รายต่อปี | 5 |
| สูง | 15 - 20 รายต่อปี | 4 |
| ปานกลาง | 10-15 รายต่อปี | 3 |
| น้อย | 5-10 รายต่อปี | 2 |
| น้อยมาก | 1-5 รายต่อปี | 1 |

|  |  |  |
| --- | --- | --- |
| **ผลกระทบต่อองค์กร** | **ความเสียหาย** | **ระดับคะแนน** |
| สูงมาก | มากกว่า 70,000 บาท | 5 |
| สูง | 50,001 – 70,000 บาท | 4 |
| ปานกลาง | 30,001 – 50,000 บาท | 3 |
| น้อย | 10,001 – 30,000 บาท | 2 |
| น้อยมาก | น้อยกว่า 10,000 บาท | 1 |

**แผนผังประเมินความเสี่ยง (Risk Assessment Matrix)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ผลกระทบของความเสี่ยง** | สูงมาก |  | 5 | 5 | 10 | 15 | 20 | 25 |
| สูง |  | 4 | 4 | 8 | 12 | 16 | 20 |
| ปานกลาง |  | 3 | 3 | 6 | 9 | 12 | 15 |
| น้อย |  | 2 | 2 | 4 | 6 | 8 | 10 |
| น้อยมาก |  | 1 | 1 | 2 | 3 | 4 | 5 |
|  |  |  |  | 1 | 2 | 3 | 4 | 5 |
|  |  |  |  | น้อยมาก | น้อย | ปานกลาง | สูง | สูงมาก |

**โอกาสที่จะเกิดความเสี่ยง**

**ผลการประเมินความเสี่ยง (Risk Profile)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ผลกระทบของความเสี่ยง** | สูงมาก |  | 5 |  |  |  |  |  |
| สูง |  | 4 |  |  |  |  |  |
| ปานกลาง |  | 3 |  |  |  |  |  |
| น้อย |  | 2 |  | ความเสี่ยงที่ 1 |  |  |  |
| น้อยมาก |  | 1 |  |  |  |  |  |
|  |  |  |  | 1 | 2 | 3 | 4 | 5 |
|  |  |  |  | น้อยมาก | น้อย | ปานกลาง | สูง | สูงมาก |

**โอกาสที่จะเกิดความเสี่ยง**

**สรุปการประเมินความเสี่ยงต่อการรับสินบน**

|  |  |  |  |  |  |
| --- | --- | --- | --- | --- | --- |
| **ลำดับ** | **ชื่อกระบวนงาน/งาน/โครงการที่มีความเสี่ยง** | **ฟ้า ความเสี่ยง**  **ระดับต่ำ** | **เขียว ความเสี่ยง**  **ระดับปานกลาง** | **เหลือง ความเสี่ยง**  **ระดับค่อนข้างสูง** | **แดง ความเสี่ยงระดับสูง** |
| 1 | การจัดทำทะเบียนประวัติ และบัตรประจำตัวแรงงานต่างด้าว 4 สัญชาติ กัมพูชา ลาว เมียนมา และเวียดนาม |  | 2 x 2 = 4 |  |  |

**3. การดำเนินการเพื่อจัดการความเสี่ยงการทุจริตต่อการรับสินบน**

|  |  |  |  |
| --- | --- | --- | --- |
| **ลำดับ** | **ชื่อกระบวนงาน/งาน/โครงการที่มีความเสี่ยง** | **แผนบริหารจัดการความเสี่ยง/**  **มาตรการในการบริหารจัดการความเสี่ยง** | **ตัวชี้วัดผลสำเร็จ** |
| 1 | การจัดทำทะเบียนประวัติ และบัตรประจำตัวแรงงานต่างด้าว 4 สัญชาติ กัมพูชา ลาว เมียนมา และเวียดนาม | 1.พิมพ์รายงานการจองคิวลงทะเบียนและ  จัดทำบัตรประจำตัวแรงงานต่างด้าวใน  แต่ละวัน  2.ตรวจสอบจำนวนเอกสารลงทะเบียนให้  ตรงกับจำนวนที่ได้จองผ่านระบบจอง  คิวแรงงานต่างด้าว 4 สัญชาติ ของ  สำนักยุทธศาสตร์และประเมินผล  [www.nonthaiidbkk.bangkok.go.th](http://www.nonthaiidbkk.bangkok.go.th)  3.แรงงานต่างด้าวกดคิวลงทะเบียนและ  ทำบัตรฯ 1 คน : 1 คิว  4.พิมพ์รายงานจำนวนผู้มารับบริการ  ลงทะเบียนและจัดทำบัตรประจำตัว  แรงงานต่างด้าวทุกวันเสนอหัวหน้าฝ่าย  ทะเบียนเพื่อควบคุมจำนวนแรงงานต่าง  ด้าวที่เข้ารับบริการ | จำนวนแรงงานต่างด้าวที่ได้รับการลงทะเบียนและจัดทำบัตรในแต่ละวัน ต้องไม่เกินจำนวนที่จองผ่านระบบจอง  คิวแรงงานต่างด้าว 4 สัญชาติ ของ  สำนักยุทธศาสตร์และประเมินผล  [www.nonthaiidbkk.bangkok.go.th](http://www.nonthaiidbkk.bangkok.go.th)  ถ้านายจ้างยื่นเอกสารเกินจำนวน ที่จองเจ้าหน้าที่จะคืนเอกสารที่เกินให้กับนายจ้าง |